**HEI, juuri Sinä, JHL396:n Jäsen!**

**Haluatko tulla mukaan yhdistykseemme aktiivitoimijaksi?**

Sinä työelämään ja yhteiskunnallisiin asioihin vaikuttamista haluava ja aktiivitoiminnasta kiinnostunut yhdistyksemme jäsen. Haluamme sinut mukaan kehittämään ammattiyhdistyksemme toimintaan. Aktiivitoimijana sinulla on mahdollisuus hankkia koulutusta tulevaisuuden vaikuttajaksi ja saada kokemusta kunta-alan työnantajan ja työntekijöiden välisestä yhteistoiminnasta.

Jos olet kiinnostunut vain jostain tietystä toimesta yhdistyksessä ja et haluaisi muita velvoitteita, sekin sopii. Meistä konkareista saat myös hyvän tukijoukon ensiaskeleillesi vaikuttajauralla.

**Miten voit vaikuttaa?**

Toimintaan kannattaa tulla mukaan juuri nyt, edistämään nuorille tärkeitä tavoitteita tulevaisuuden työelämässä. Edessä on monia suuria muutoksia niin kunta- kuin yksityiselläkin sektorilla. Nyt jos koskaan yhteistoimintaa ja ryhmävoimaa tarvitaan.

Etsimme uusia aktiivijäseniä yhdistykseemme, jotka haluavat kehittää ja organisoida yhdistyksemme toimintaa ja toteuttaa sitä. Arvostamme aktiivista, omatoimista ja idearikasta asennetta sekä haluamme löytää uusia näkökulmia ammattiyhdistyksemme toimintaan. Kokoonnumme kuukausittain omassa toimitilassamme.

**Ajankohtaisia asioita**

JHL:n edustajisto hyväksyi syyskokouksessaan rohkean talousarvion, joka tekee ammattiliiton jäsenyyden vieläkin houkuttelevammaksi. Vuonna **2022** liiton jäsenmaksu on vain prosentin bruttotuloista. Summaan kuuluu myös työttömyyskassan jäsenyys. Liiton osuus jäsenmaksusta on 0,7 prosenttia ja työttömyyskassan 0,3 prosenttia. Vielä tämän vuoden jäsenmaksu on 1.38 prosenttia. Tätä voi kertoa myös työkavereille, jotka pohtivat mihin liittoon liittyvät.

Liiton jäsenhankintakampanja on nyt meneillään. Suosittele JHL-yhdistystämme/liittoa jos työkaverisi ei ole vielä missään liitossa tai on vaikka ytk:ssa, tästä merkittävästä edusta muihin verrattuna. Liittymisasioissa ota yhteyttä jäsenasianhoitajaan Tanja Viitaseen, jos kysyttävää ilmenee.

Työsuojeluvaalit ovat pian käsillä. Käytä äänioikeuttasi valittaessa Raision kaupungille työsuojeluvaltuutettua seuraavaksi neljäksi vuodeksi. Tulevat vuodet tuovat useita muutoksia kuntatyössä ja näin kuormittavat henkilöstöä. Työhyvinvointi on yhä tärkeämmässä osassa ja siksi jäsentemme työskentelyolosuhteet hyvin tuntevalla ja aktiivisella työsuojeluvaltuutetulla työsarkaa riittää.

Syyskokouksessa 24.11 päätetään vuoden 2022-2023 hallituksen jäsenet, luottamushenkilöt ja yhdyshenkilöt työpaikoille. Liiton toivomus on, että Raision kaupungin kaikilta työpaikoilta löytyisi JHL-yhdyshenkilö. Olisitko kiinnostunut yhdyshenkilötoimesta tai luottamushenkilötoimesta?

Liiton edustajistovaalien ehdokasasettelu on meneillään 15.12 asti ja varsinaiset edustajistovaalit ovat ensi vuoden helmikuussa. Käytä äänioikeuttasi JHL:n jäsenenä myös silloin.

Käy tutustumassa yhdistyksemme kotisivuihin jos vielä et ole niillä käynyt.

https://www.jhl396.fi/

**Jos kiinnostuit, ota meihin yhteyttä, niin kerromme lisää.**

**Haluamme sinut joukkoomme!**

**JHL396**

Pekka Järvinen p.0400469962, puheenjohtaja

Timo Jalonen p.0400863745, pääluottamushenkilö